

**แผนปฏิบัติการป้องกันการทุจริต**

**ระยะ 3 ปี (พ.ศ.2562-2564)**

**องค์การบริหารส่วนตำบลโคกสี**

**อำเภอวังยาง**

**จังหวัดนครพนม**

[**www.ks.go.th**](http://www.ks.go.th)

**คำนำ**

 จากสถานการณ์การทุจริตที่มีการเปลี่ยนแปลงอย่างรวดเร็วต่อเนื่อง และบทเรียนที่ได้รับจากการแปลงยุทธศาสตร์ชาติว่าด้วยการป้องกันและปราบปรามการทุจริตที่ผ่านมาสู่การปฏิบัติ จึงมีการริเริ่มแนวคิดในการปรับปรุงยุทธศาสตร์ชาติว่าด้วยการป้องกันและปราบปรามการทุจริตให้สอดคล้องกับสภาพปัญหาและสถานการณ์การดำเนินงานด้านการป้องกันและปราบปรามการทุจริตที่เปลี่ยนแปลงไปในปัจจุบัน โดยจะต้องตอบโจทย์ต่อปัญหาและสถานการณ์การทุจริตที่ประชาชนและหน่วยงานต่าง ฯ เผชิญอยู่จริง และเพื่อให้เกิดการบูรณาการความร่วมมือจากทุกภาคส่วนในการต่อต้านการทุจริตทุกรูปแบบอย่างเข้มแข็ง เพื่อให้ประเทศไทยเป็นประเทศที่มีมาตรฐานความโปร่งใสเทียบเท่าสากล ภายใต้วิสัยทัศน์ : ประเทศไทยใสสะอาดไทยทั้งชาติต้านทุจริต ( Zero Tolerance & Clean Thailand ) ประเทศไทยในระยะ 5 ปีข้างหน้า จะมุ่งสู่การเป็นประเทศที่มาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชนในการพิทักษ์รักษาผลประโยชน์ของชาติและประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

 ดังนั้น เพื่อขับเคลื่อนยุทธศาสตร์ชาติ ฯ ให้เกิดเป็นรูปธรรม องค์การบริหารส่วนตำบลโคกสีจึงแสดง เจตจำนงในการต่อต้านทุจริต ด้วยการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น 3 ปี (พ.ศ.2562-2564) เพื่อใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลโคกสีต่อไป

 องค์การบริหารส่วนตำบลโคกสี

 อำเภอวังยาง จังหวัดนครพนม

**สารบัญ**

 **หน้า**

**ส่วนที่ 1 1 – 5**

**ส่วนที่ 2 6 – 15**

**ส่วนที่ 3 16– 25**

**ส่วนที่ 1**

 **บทนำ**

**1. การวิเคราะห์ความเสี่ยงในการเกิดการทุจริตในองค์กร**

 การวิเคราะห์ความเสี่ยงในการเกิดการทุจริตในองค์การบริหารส่วนตำบลโคกสี มีวัตถุประสงค์เพื่อต้องการบ่งชี้ความเสี่ยงของการทุจริตที่อาจเกิดขึ้นในองค์กร โดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

 การทุจริตในระดับท้องถิ่น พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจ มีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของประชาชนมากขึ้น มีประสิทธิภาพ และประสิทธิผลมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

 ลักษณะการทุจริตในส่วนขององค์การบริหารส่วนตำบลโคกสี อาจจำแนกได้เป็น 6 ประเภท ดังนี้

 1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง

 2) สภาพหรือปัญหาที่เกิดจากตัวบุคคล

 3) สภาพการทุจริตอันเกิดจากช่องว่างของกฎระเบียบและกฎหมาย

 4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

 5) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจาก ภาคส่วนต่างๆ

 6) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น สาเหตุและปัจจัยที่นำไปสู่การทุจริตขององค์การบริหารส่วนตำบลโคกสี

 สามารถสรุปเป็นประเด็นได้ดังนี้

 1) โอกาส แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่ายังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

 2) สิ่งจูงใจ เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบัน มุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะมีพฤติกรรมการทุจริตมากยิ่งขึ้น

 3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

 4) การผูกขาด ในบางกรณีการดำเนินงานของภาครัฐ ได้แก่การจัดซื้อ-จัดจ้าง เป็นเรื่องของการผูกขาด ดังนั้น จึงมีความเกี่ยวข้องเป็นห่วงโซ่ผลประโยชน์ของเจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

 5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหา ช่องทางเพื่อเพิ่ม “รายได้พิเศษ” ให้กับตนเองและครอบครัว

 6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้น เป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลงและมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

 7) มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริต เป็นยกย่องคนที่มีเงิน คนที่มีตำแหน่งหน้าที่การงานสูง ด้วยเหตุนี้ผู้ที่มีค่านิยมที่ผิดเห็นว่าการทุจริต เป็นวิถีชีวิตเป็นเรื่องปกติธรรมดา เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**2. หลักการและเหตุผล**

 ตามคำสั่งคณะรักษาความสงบแห่งชาติ ที่ 69/2557 ลงวันที่ 18 มิถุนายน 2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกัน และแก้ไขปัญหาการทุจริตประพฤติมิชอบ ในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของ พลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผนดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

 คณะรัฐมนตรีได้มีมติเมื่อวันที่ 11 ตุลาคม 2559 เห็นชอบยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560-2564) และให้หน่วยงานภาครัฐแปลงแนวทางและมาตรการตามยุทธศาสตร์ชาติไปสู่การการปฏิบัติโดยกำหนดไว้ในแผนปฏิบัติการ 4 ปี และแผนปฏิบัติราชการประจำปี

 ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ องค์การบริหารส่วนตำบลโคกสี จึงได้จัดทำแผนปฏิบัติการป้องกันการทุจริตขององค์การบริหารส่วนตำบลโคกสี และเพื่อให้ทุกหน่วยงานในองค์การบริหารส่วนตำบลโคกสีใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลโคกสี ทั้งนี้ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลโคกสี เป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบ และประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วม ในการรณรงค์และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 254๖

 การทุจริตและประพฤติมิชอบในวงราชการ นับเป็นภัยร้ายแรงต่อประชาชนและประเทศชาติ ที่บ่อนทำลายทั้งเศรษฐกิจ สังคม การเมืองและวัฒนธรรม ตลอดจนส่งผลกระทบต่อการพัฒนาประเทศ ในทุกๆด้าน การทุจริตและประพฤติมิชอบในปัจจุบันได้ทวีความรุนแรง และขยายวงกว้างขึ้นอย่างรวดเร็ว รวมทั้งมีความสลับซับซ้อนจนยากแก่การปราบปรามให้หมดสิ้นไปโดยง่าย จึงจำเป็นอย่างยิ่งที่หน่วยงานราชการจะต้องเร่งดำเนินการแก้ไขปัญหาการทุจริตและประพฤติมิชอบให้หมดสิ้นไป ด้วยการสร้างระบบการป้องกันและควบคุมการปฏิบัติงานภายในให้มีประสิทธิภาพ เพื่อป้องกันการทุจริตและประพฤติมิชอบภายในหน่วยงาน

 ประกอบกับนโยบายของรัฐบาลที่ประกาศสงครามกับการทุจริตคอร์รัปชั่น ตามคณะรัฐมนตรีได้มีมติเมื่อวันที่ 11 ตุลาคม 2559 เห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564) และให้หน่วยงานภาครัฐแปลงแนวทางและมาตรการตามยุทธศาสตร์ชาติไปสู่การปฏิบัติ โดยกำหนดไว้ในแผนปฏิบัติการ 4 ปี และแผนปฏิบัติราชการประจำปี ซึ่งยุทธศาสตร์ ฯ กำหนดยุทธศาสตร์ ที่ 2 “ยกระดับเจตจำนงทางการเมืองในการต่อต้านการทุจริต”

**วิสัยทัศน์**

 “"โคกสีน่าอยู่ ควบคู่เศรษฐกิจดี

มีการศึกษาเป็นเลิศ เชิดชูคุณธรรม เน้นนำด้านสุขภาพ"”

**พันธกิจ**

 องค์การบริหารส่วนตำบลโคกสีได้กำหนดพันธกิจหลักที่จะดำเนินการเพื่อให้บรรลุวิสัยทัศน์ที่กำหนดไว้ดังนี้

 1. ส่งเสริมให้ประชาชนในสังคมมีการเรียนรู้ตลอดชีวิต ทั้งการเรียนรู้ในระบบโรงเรียน นอกระบบโรงเรียน และการศึกษาตามอัธยาศัยโดยการนำนวัตกรรมและเทคโนโลยีสมัยใหม่มาเป็นเครื่องมือส่งเสริมการเรียนรู้ของประชาชน

 2. สืบสานศิลปะ วัฒนธรรม ประเพณี ภูมิปัญญาท้องถิ่น แสวงหาและส่งเสริมปราชญ์ชาวบ้าน จัดรวบรวมองค์ความรู้ด้านภูมิปัญญาท้องถิ่นไว้อย่างเป็นระบบง่ายต่อการสืบค้นข้อมูลและส่งเสริมการท่องเที่ยวเชิงวัฒนธรรม

 3. สร้างเสริมประสบการณ์การเรียนรู้ที่จะใช้ชีวิตอย่างมีความสุขภายใต้ความเปลี่ยนแปลงที่รวดเร็วของสังคมยุคปัจจุบันและอนาคต

 4. พัฒนาโครงสร้างพื้นฐาน สาธารณูปโภค สาธารณูปการ ที่จำเป็นในการดำรงชีวิตของประชาชนในท้องถิ่นได้อย่างครบถ้วน ทั่วถึงและเป็นธรรม

 5. สนับสนุนการประกอบอาชีพของประชาชน กลุ่มอาชีพ และวิสาหกิจชุมชน

 6. สร้างเครือข่ายการดูแลผู้ด้อยโอกาสในชุมชนและสนับสนุนสวัสดิการด้านต่างๆ ให้แก่ประชาชน ตามความเหมาะสมแก่สถานะ อย่างทั่วถึงและเป็นธรรม

 7. พัฒนาศักยภาพของประชาชนให้มีคุณภาพสร้างความรักสามัคคีของประชาชนในชุมชนสร้างความเป็นพลเมืองให้กับประชาชนเพื่อเป็นกาลังสำคัญในการพัฒนาท้องถิ่นอย่างต่อเนื่อง

 8. สร้างเสริมสุขภาพพลานามัยแก่ประชาชน สร้างนิสัยการออกกาลังกายเพื่อสุขภาพ และสนับสนุนความเป็นเลิศทางด้านกีฬาของประชาชนที่มีความสามารถก้าวสู่ความเป็นมืออาชีพ

 9. อนุรักษ์ทรัพยากรธรรมชาติและสิ่งแวดล้อม ส่งเสริมการท่องเที่ยวเชิงอนุรักษ์ รักษาความสะอาดของชุมชน โดยการมีส่วนร่วมของประชาชนในชุมชน

 10. ส่งเสริมประชาธิปไตยและการมีส่วนร่วมของประชาชน

 11. นำหลักธรรมาภิบาลมาใช้ในการบริหารจัดการภาครัฐ เพื่อความสุขที่ยั่งยืนของท้องถิ่น และประชาชน

 12. สร้างจิตสำนึกต่อต้านการทุจริตคอรัปชั่น และสร้างกระบวนการตรวจสอบให้มีความเข้มแข็ง

**วัตถุประสงค์การจัดทำแผน**

 1. เพื่อแสดงเจตจำนงทางการเมืองในการต่อต้านการทุจริตของผู้บริหารท้องถิ่น

 2. เพื่อสร้างสังคมที่ไม่ทนต่อการทุจริต โดยการเสริมสร้างจิตสำนึกและความตระหนักในการปฏิบัติหน้าที่ราชการให้เกิดประโยชน์สุขแก่ประชาชนในท้องถิ่น ปราศจากการก่อให้เกิดความสงสัยในความประพฤติปฏิบัติตามมาตรฐานจริยธรรม การขัดกันแห่งประโยชน์และแสวงหาประโยชน์โดยมิชอบ

 3. เพื่อให้การบริหารราชการขององค์การบริหารส่วนตำบลโคกสี เป็นไปตามหลักการบริหารกิจการบ้านเมืองที่ดี

 4. เพื่อปรับปรุงและพัฒนาการมีส่วนร่วมของประชาชนที่สอดคล้องและเหมาะสมกับการปฏิบัติราชการขององค์การบริหารส่วนตำบลโคกสี

 5. เพื่อเสริมสร้าง ปรับปรุง แก้ไขกลไกการตรวจสอบการทางานที่มีประสิทธิภาพและเข้มแข็ง

**เป้าหมาย**

ระดับคะแนนการประเมินตนเอง (Self Assessment Report : SAR) การจัดทำแผนปฏิบัติการป้องกันการทุจริตสำหรับองค์กรปกครองส่วนท้องถิ่น สูงกว่าร้อยละ 50

**ประโยชน์ของการจัดทำแผน**

 1. เป็นกลไกและเครื่องมือที่สำคัญในการป้องกันการทุจริตที่จะเกิดขึ้นในองค์กรส่งผลให้การบริหารงาน มีความโปร่งใส

 2. จัดทำบริการสาธารณะแก่ประชาชนได้อย่างมีประสิทธิภาพ ประสิทธิผลและลดปัญหาการทุจริตได้

 3. ก่อให้เกิดความเชื่อมั่น ความพึงพอใจ และศรัทธาของประชาชนต่อการบริหารงานขององค์การบริหารส่วนตำบลโคกสี

 4. องค์การบริหารส่วนตำบลโคกสีจัดทำแผนป้องกันการทุจริตและนำไปสู่การปฏิบัติแล้วจะส่งผลถึงระดับคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ด้วย

 5. องค์การบริหารส่วนตำบลโคกสีสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใสเป็นธรรมและตรวจสอบได้

 6. องค์การบริหารส่วนตำบลโคกสี มีแนวทางการบริหารราชการที่มีประสิทธิภาพ ลดโอกาสในการกระทำ การทุจริต และประพฤติมิชอบ

**ส่วนที่ 2**

**แผนปฏิบัติการป้องกันการทุจริต 4 ปี**

**(พ.ศ.2561-2564)**

**องค์การบริหารส่วนตำบลโคกสี อำเภอวังยาง จังหวัดนครพนม**

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **1. การสร้างสังคมที่ไม่ทนต่อการทุจริต**  | **1.1 สร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการฝ่ายการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**  | 1.1.1โครงการฝึกอบรมและให้ความรู้ทางด้านกฎหมายทั่วไปและกฎหมายที่เกี่ยวข้องกับการบริการสาธารณะ ตลอดจนบทบาทและอำนาจหน้าที่ในการให้บริการสาธารณะขององค์กรปกครองส่วนท้องถิ่น 1.1.2 (1) โครงการส่งเสริมคุณธรรม และจริยธรรม ผู้บริหาร สมาชิกสภาท้องถิ่น พนักงาน พนักงานจ้าง  (2) มาตรการจัดทำประมวลจริยธรรมของข้าราชการการเมืองท้องถิ่น และประมวลจริยธรรมข้าราชการขององค์การบริหารส่วนตำบลโคกสี พร้อมทั้งประกาศใช้บังคับ ตลอดจนการปฏิบัติหน้าที่ราชการโดยยึดหลักมาตรฐานทางจริยธรรม 1.1.3 (1) กิจกรรมจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อน (2) กิจกรรมการใช้แอพพลิเคชั่น กฎหมาย ป.ป.ช.มาตรา 100 และ 103 เป็นเครื่องมือในการสร้างเสริมองค์ความรู้เพื่อป้องกันผลประโยชน์ทับซ้อนในองค์กร  | 20,00030,000--- | 20,00030,000--- | 20,00030,000--- | 20,00030,000--- |  |
| มิติ | ภารกิจตามมิติ | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **1. การสร้างสังคมที่ไม่ทนต่อการทุจริต**  | **1.2 สร้างจิตสำนึกและความตระหนักแก่ประชาชนทุกภาคส่วนในท้องถิ่น** **1.3 การสร้างจิตสำนึกและความตระหนักแก่เด็กและเยาวชน**  | 1.2.1 โครงการส่งเสริมประชาธิปไตย 1.2.2 (1) โครงการอนุรักษ์พันธุกรรมพืช  (2) โครงการหน้าบ้านน่ามอง 1.2.3 โครงการฝึกอบรมอาชีพให้กับสตรี1.3.1 (1) โครงการส่งเสริมคุณธรรมจริยธรรม  (2) การนำหลักสูตรโตไปไม่โกงไปบรรจุไว้ในหลักสูตรการเรียนการสอนของศูนย์พัฒนาเด็กเล็กขององค์การบริหารส่วนตำบล  | **10,000** **10,000** **10,000** **10,000** **10,000** **-** | **10,000** **10,000** **10,000** **10,000****10,000** **-**  | **10,000** **10,000** **10,000** **10,000** **10,000** **-** | **10,000** **10,000** **10,000** **10,000****10,000** **-**  |  |
| **มิติที่ 1** | **รวม** | **จำนวน 9 โครงการ/กิจกรรม/มาตรการ** | **100,000** | **100,000** | **100,000** | **100,000** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **2. การบริหารราชการเพื่อป้องกันการทุจริต** | **2.1 แสดงเจตจำนงทางการเมืองในการต่อต้านการทุจริตของผู้บริหาร****2.2 มาตรการสร้างความโปร่งใสในการปฏิบัติราชการ** | 1) กิจกรรมแสดงเจตจำนงทางการเมืองในการต่อต้านการทุจริตของผู้บริหาร(2) กิจกรรมผู้บริหารประกาศนโยบายเกี่ยวกับความโปร่งใสตรวจสอบได้2.2.1.(1) มาตรการการสร้างความโปร่งใสในการบริหารงานบุคคล (2) มาตรการออกคำสั่งมอบหมายของ นายกองค์การบริหารส่วนตำบล และหัวหน้าส่วนราชการ2.2.2 (1) มาตรการการใช้จ่ายงบประมาณเป็นไปตามวัตถุประสงค์ เบิกจ่ายงบประมาณตรงตามรายละเอียดตามที่กำหนดไว้ในโครงการ (2) การเปิดเผย การประชาสัมพันธ์ การจัดซื้อจัดจ้างภาครัฐ ให้สาธารณชนทราบผ่านช่องทางต่าง ฯประชาชนสามารถตรวจสอบได้2.2.3 (1) กิจกรรมจัดให้มีคู่มือบริการประชาชนสำหรับให้การอำนวยความสะดวกแก่ประชาชน (2) กิจกรรมการรายงานผลการปฏิบัติตามคู่มือตามภารกิจของหน่วยงานให้ประชาชนทราบผ่านช่องทางประชาสัมพันธ์ขององค์การบริหารส่วนตำบล | **-****-****-****-****-****-****-** | **-****-****-****-****-****-****-** | **-****-****-****-****-****-****-** | **-****-****-****-****-****-****-** |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **2. การบริหารราชการเพื่อป้องกันการทุจริต**  | **2.2 มาตรการสร้างความโปร่งใสในการปฏิบัติราชการ** **2.3 มาตรการใช้ดุลยพินิจและการใช้อำนาจหน้าที่ตามหลักการบริหารกิจการบ้านเมืองที่ดี** **2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**  |  (3) ให้บริการตามลำดับก่อน-หลังโดยไม่เลือกปฏิบัติ  (4) แสดงขั้นตอนการขอรับบริการ ระยะเวลา อัตราค่าธรรมเนียมอย่างชัดเจน 2.3.1 กิจกรรมการลดขั้นตอนการปฏิบัติงาน จัดทำแผนภูมิแสดงขั้นตอนการติดต่อขอรับบริการ จากฝ่าย แผนก ต่าง ฯ ให้ประชาชนได้รับทราบผ่านบอร์ดประชาสัมพันธ์ องค์การบริหารส่วนตำบลโคกสี และเว็บไซด์ขององค์การบริหารส่วนตำบล2.3.2 (1) มาตรการการมอบอำนาจอนุมัติ อนุญาต สั่งการเพื่อลดขั้นตอนการปฏิบัติราชการ 2.4.1กิจกรรมการมอบประกาศนียบัตรแก่ผู้ที่มีความซื่อสัตย์ สุจริต มีคุณธรรม 2.4.2กิจกรรมยกย่องบุคคลหรือหน่วยงานผู้ที่ให้ความช่วยเหลือสาธารณะหรือมีจิตสาธารณะ 2.4.3กิจกรรมยกย่องเชิดชู ปราชญ์ชาวบ้าน ผู้ดำรงตนตามหลักเศรษฐกิจพอเพียง  | **-****-****-****-****-****-****-** | **-****-****-****-****-****-****-** | **-****-****-****-****-****-****-** | **-****-****-****-****-****-****-** | **-****-****-****-****-****-****-** |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **2. การบริหารราชการเพื่อป้องกันการทุจริต** | **2.5 มาตรการจัดการในกรณีได้ทราบ หรือรับแจ้ง หรือตรวจสอบพบการทุจริต** | 2.5.1มาตรการ “จัดทำข้อตกลงการปฏิบัติ ราชการ”2.5.2 (1) กิจกรรมจัดทำแผนปฏิบัติการป้องกันและปราบปรามการทุจริต (2) รับการประเมิน การตรวจสอบการปฏิบัติราชการจากหน่วยตรวจสอบ ทั้งภาครัฐและองค์กรอิสระ2.5.3 (1) มาตรการ “แต่งตั้งผู้รับผิดชอบ เกี่ยวกับเรื่องร้องเรียน” (2) มาตรการ“ดำเนินการเกี่ยวกับเรื่อง ร้องเรียน กรณีมีบุคคลภายนอกหรือประชาชน กล่าวหาเจ้าหน้าที่ขององค์การบริหารส่วนตำบลโคกสีว่าทุจริตและปฏิบัติราชการตามอำนาจหน้าที่ โดยมิชอบ” | **-****-****-****-****-** | **-****-****-****-****-** | **-****-****-****-****-** | **-****-****-****-****-** | **-****-****-****-****-** |
| **มิติที่ 2** | **รวม** | **จำนวน 17 โครงการ/กิจกรรม/มาตรการ** | **-** | **-** | **-** | **-** | **-** |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **3. การส่งเสริมบทบาทและการมีส่วนร่วมของภาคประชาชน**  | **3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน** **3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**  | 3.1.1(1) โครงการจัดทำวารสารประชาสัมพันธ์  (2) มีช่องทางประชาสัมพันธ์ขององค์การบริหารส่วนตำบลมากกว่า 3 ช่องทาง  (3) มีสื่อประชาสัมพันธ์ขององค์การบริหารส่วนตำบล  (4) ข้อมูลการดำเนินการเป็นปัจจุบัน ปรากฏในเว็บไซต์ขององค์การบริหารส่วนตำบล 3.1.2 (1) มาตรการประกาศผลการจัดซื้อจัดจ้างภาครัฐแผนอัตรากำลังสามปี ในรอบปีงบประมาณโดยเปิดเผย ทุกช่องทาง  (2) มาตรการเผยแพร่ ปิดประกาศผลการจัดซื้อจัดจ้าง 3.1.3 มาตรการเผยแพร่ข้อมูลการให้บริการ ปิดประกาศ หลักเกณฑ์ กฎระเบียบ ข้อบังคับ และสถานที่ให้บริการอย่างชัดเจน 3.2.1 โครงการชุมชนสัญจร 3.2.2 (1) จัดตั้งศูนย์ดำรงธรรมขององค์การบริหารส่วนตำบลโคกสี  (2) กิจกรรมการประกาศเผยแพร่ขั้นตอนและระยะเวลาดำเนินการเรื่องร้องเรียน/ร้องทุกข์ 3.2.3 (1) มาตรการ แก้ไขเรื่องร้องเรียนภายในระยะเวลา 15 วันทำการ  (2) มาตรการกำหนดช่องทางการติดตามเรื่องร้องเรียน ตลอดจนการชี้แจงให้ประชาชนทราบ | **5,000****-****-****-****-****-****-****5,000****-****-****-****-** | **5,000****-****-****-****-****-****-****5,000****-****-****-****-** | **5,000****-****-****-****-****-****-****5,000****-****-****-****-** | **5,000****-****-****-****-****-****-****5,000****-****-****-****-** |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **3. การส่งเสริมบทบาทและการมีส่วนร่วมของภาคประชาชน**  | **3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน** **3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**  | 3.2.3 (3) มาตรการแจ้งผลการดำเนินการเรื่องร้องเรียนให้ผู้ร้องทราบ  (4) มาตรการสรุปผลการดำเนินการเรื่องร้องเรียนให้สาธารณชนทราบ 3.3.1 โครงการจัดทำเวทีประชาคม 3.3.2 (1) มาตรการแต่งตั้งเป็นคณะกรรมการติดตามประเมินผลแผนพัฒนาองค์การบริหารส่วนตำบล (2) กิจกรรมการมีส่วนร่วมตรวจสอบติดตามประเมินผลโครงการ  (3)กิจกรรมการมีส่วนร่วมในการปรับปรุงแก้ไขแผนพัฒนาองค์การบริหารส่วนตำบล | **-****-****20,000****-****-****-** | **-****-****20,000****-****-****-** | **-****-****20,000****-****-****-** | **-****-****20,000****-****-****-** |  |
| **มิติที่ 3** | **รวม** | **จำนวน 18 โครงการ/กิจกรรม/มาตรการ** | **30,000** | **30,000** | **30,000** | **30,000** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**  | **4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด** **4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้** **4.3 การส่งเสริมบทบาทการตรวจสอบของสภาท้องถิ่น**  | 4.1.1 มาตรการการนำผลการตรวจสอบภายในไปใช้ให้ในการปรับปรุงให้เกิดประสิทธิภาพจัดทำรายงานการควบคุม ภายใน 4.1.2 กิจกรรมการจัดทำระบบรายงานการควบคุม ภายใน ติดตามประเมินผลการควบคุมภายในและประกาศให้สาธารณชนทราบ 4.2.1 มาตรการการประกาศเผยแพร่แผนอัตรากำลังสามปีขององค์การบริหารส่วนตำบลให้สาธารณชนทราบ 4.2.2 มาตรการจัดให้มีรวมถึงการเผยแพร่ข้อมูล ผลการดำเนินงานตามโครงการและวงเงินงบประมาณที่ใช้จ่ายให้ประชาชนทราบ 4.2.3 มาตรการประกาศเผยแพร่ผลการดำเนินการจัดหาพัสดุ ผลการจัดซื้อจัดจ้างให้ประชาชนทราบ 4.3.1 โครงการฝึกอบรมและให้ความรู้ทางด้านกฎหมายทั่วไปและกฎหมายที่เกี่ยวข้องกับการบริการสาธารณะ ตลอดจนบทบาทและอำนาจหน้าที่ในการให้บริการสาธารณะขององค์กรปกครองส่วนท้องถิ่น 4.3.2 กิจกรรมส่งเสริมสมาชิกสภาท้องถิ่นให้มี บทบาทในการตรวจสอบการปฏิบัติงานของฝ่ายบริหาร  | **-****-****-****-****-****-****20,000****-** | **-****-****-****-****-****-****20,000****-** | **-****-****-****-****-****-****20,000****-** | **-****-****-****-****-****-****20,000****-** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | ปี2561 | ปี2562 | ปี2563 | ปี2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**  | **4.4 เสริมพลังการมีส่วนร่วมของชุมชน**  | 4.4.1 กิจกรรมการประชาสัมพันธ์การเฝ้าระวังการทุจริต 4.2.2 กิจกรรมการให้ความร่วมมือ ติดต่อ ประสานการดำเนินการกับหน่วยงานของรัฐ หน่วยงานเอกชน ประชาชนเพื่อเป็นการป้องกันการทุจริต  | **-****-** | **-****-** | **-****-** | **-****-** |  |
| **มิติที่ 4** | **รวม** | **จำนวน 9 โครงการ/กิจกรรม/มาตรการ** | **20,000** | **20,000** | **20,000** | **20,000** |  |

**ส่วนที่ 3**

มิติที่ 1 การสร้างสังคมที่ไม่ทนต่อการทุจริต

1. การสร้างสังคมที่ไม่ทนต่อการทุจริต

1.1.2 สร้างจิตสำนึกและความตระหนักในการประพฤติตามประมวลจริยธรรม

 (1) มาตรการจัดทำประมวลจริยธรรมของข้าราชการการเมืองท้องถิ่น และประมวลจริยธรรมข้อราชการขององค์การบริหารส่วนตำบลโคกสี พร้อมทั้งประกาศใช้บังคับ ตลอดจนการปฏิบัติหน้าที่ราชการโดยยึดหลักมาตรฐานทางจริยธรรม

 (2) หลักการและเหตุผล

เนื่องจากรัฐธรรมนูญแห่งราชอาณาจักรไทย พุทธศักราช 2560 มาตรา 76 วรรค 3 บัญญัติไว้ว่ารัฐพึงจัดให้มีมาตรฐานทางจริยธรรม เพื่อให้หน่วยงานของรัฐใช้เป็นหลักในการกำหนดประมวลจริยธรรม สำหรับเจ้าหน้าที่ของรัฐในหน่วยงาน นั้นๆ ซึ่งต้องไม่ต่ำกว่ามาตรฐานทางจริยธรรมดังกล่าว

 (3) วัตถุประสงค์

 (1) เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานการปฏิบัติงานอย่างชัดเจนและเป็นสากล

 (2) เพื่อยึดถือเป็นหลักการและแนวทางการปฏิบัติอย่างสม่ำเสมอ ทั้งในระดับองค์กรและ

ต่างๆ ขององค์การบริหารส่วนตำบลโคกสี เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

 (3) ทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไปตลอดจนผู้มีส่วนได้เสีย

 (4) เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชา ต่อประชาชน และต่อสังคมตามลำดับ

 (5) เพื่อป้องกันการแสวงหาประโยชน์โดยมิชอบ และความขัดแย้งทางผลประโยชน์ที่อาจเกิดขึ้นรวมทั้งสร้างความโปร่งใสในการปฏิบัติงาน

 (4) เป้าหมาย

ข้าราชการการเมืองและข้าราชการทุกระดับขององค์การบริหารส่วนตำบล

 (5) ระยะเวลาดำเนินการ

พ.ศ.2561-2564

 (6) ผู้รับผิดชอบโครงการ

สำนักปลัดองค์การบริหารส่วนตำบลโคกสี

1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

 (1) กิจกรรมจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อน

 (2) หลักการและเหตุผล

 รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติและรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรม ยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการ เสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ

 องค์การบริหารส่วนตำบลจึงได้ตระหนักและเห็นถึงความสำคัญของการจัดทำคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้งเป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

 (3) วัตถุประสงค์

 (1) เพื่อผลิตคู่มือการป้องกันผลประโยชน์ทับซ้อนขององค์การบริหารส่วนตำบลโคกสีให้บุคลากรผู้ปฏิบัติงาน นำไปเป็นองค์ความรู้ในการทำงานให้เป็นไปด้วยความถูกต้อง

 (2) เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาการทุจริตคอร์รัปชัน

 (4) เป้าหมาย

 บุคลากรมีคู่มือการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลโคกสี

 (5) พื้นที่ดำเนินการ

 องค์การบริหารส่วนตำบลโคกสี

 (6) วิธีดำเนินการ

 (1) ศึกษาและรวบรวมข้อมูล

 (2) จัดทำ (ร่าง) คู่มือการป้องกันผลประโยชน์ทับซ้อน

 (3) ตรวจสอบความถูกต้อง

 (4) จัดทำคู่มือการป้องกันผลประโยชน์ทับซ้อน

 (5) แจกจ่ายให้บุคลากร

 (7) ระยะเวลาดำเนินการ

 ปีงบประมาณ พ.ศ. 2562

 (8) งบประมาณดำเนินการ

 ไม่ใช้งบประมาณ

 (9) ผู้รับผิดชอบโครงการ

 สำนักงานปลัด

(2) กิจกรรมการใช้แอพพลิเคชั่น กฎหมาย ป.ป.ช. มาตรา 100 และ 103 เป็นเครื่องมือในการสร้างเสริมองค์ความรู้เพื่อป้องกันผลประโยชน์ทับซ้อนในองค์กร

 (2.1) หลักการและเหตุผล

 ตามที่สำนักงาน ป.ป.ช. ได้จัดทำแอพพลิเคชั่น กฎหมาย ป.ป.ช. มาตรา 100 และ103 เพื่อเป็นเครื่องมือในการเสริมสร้างความรู้ความเข้าใจเกี่ยวกับมาตรา 100 การห้ามมิให้เจ้าหน้าที่ของรัฐดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวม และมาตรา 103 การรับทรัพย์สินหรือประโยชน์อื่นใดโดยธรรมจรรยา ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2552 (และที่แก้ไขเพิ่มเติม) สำหรับเจ้าหน้าที่รัฐ

 องค์การบริหารส่วนตำบลโคกสีได้ตระหนักและเล็งเห็นความสำคัญของการเข้าใช้งานในแอพพลิเคชั่นของสำนักงาน ป.ป.ช. ดังกล่าว เพื่อเป็นเครื่องมือในการเสริมสร้างองค์ความรู้ความเข้าใจกฎหมายที่เกี่ยวข้องกับการป้องกันและปราบปรามการทุจริต

 (2.2) วัตถุประสงค์

 (1) เพื่อเผยแพร่ให้เจ้าหน้าที่ขององค์การบริหารส่วนตำบลได้ตระหนักและมีความรู้ความเข้าใจกฎหมายที่เกี่ยวข้องกับการป้องกันและปราบปรามการทุจริต

 (2) เพื่อเป็นการเสริมสร้างองค์ความรู้แก่บุคลากรขององค์การบริหารส่วนตำบล เกี่ยวกับมาตรา 100 การขัดกันระหว่างประโยชน์ส่วนบุคคลและประโยชน์ส่วนรวม และมาตรา 103 การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่รัฐ

 (2.3) เป้าหมาย

 บุคลากรขององค์การบริหารส่วนตำบลโคกสี

 (2.4) พื้นที่ดำเนินการ

 องค์การบริหารส่วนตำบลโคกสี

 (2.5) งบประมาณดำเนินการ

 ไม่ใช้งบประมาณ

 (2.6) ผู้รับผิดชอบโครงการ

 สำนักงานปลัด

มิติที่ 2 การบริหารราชการเพื่อป้องกันการทุจริต

 2.1 การแสดงเจตจำนงทางการเมืองในการต่อต้านการทุจริตของผู้บริหาร

 (1) กิจกรรมผู้บริหารประกาศนโยบายเกี่ยวกับความโปร่งใสตรวจสอบได้

 (2) หลักการและเหตุผล

 ตามเจตนารมณ์แห่งรัฐธรรมนูญแห่งราชอาณาจักรไทย พ.ศ.2560 พระราชบัญญัติข้อมูลข่าวสารของทางราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมือง ที่ดี พ.ศ. 2546 ยุทธศาสตร์ว่าด้วยการป้องกันและปราบปรามทุจริตระยะที่ 3 (พ.ศ. 2560-2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความมั่นใจในระบบราชการ

 องค์การบริหารส่วนตำบลโคกสี จึงได้กำหนดนโยบายคุณธรรมและความโปร่งใสเพื่อเป็นมาตรฐาน แนวทางปฏิบัติและค่านิยมสำหรับข้าราชการและบุคลากรขององค์กรให้ยึดถือ และปฏิบัติควบคู่กับกฎ ระเบียบ และข้อบังคับอื่น ๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์สุจริต มีคุณธรรม ปราศจากการทุจริต เพื่อให้บรรลุเจตนารมณ์ดังกล่าว

 (3) วัตถุประสงค์

 (1) เพื่อการบริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็ว ถูกต้อง เสมอภาค โปร่งใส และเป็นธรรม

 (2) ปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรมจริยธรรม นำหลักปรัชญาเศรษฐกิจพอเพียงมาใช้ในการปฏิบัติงานและการดำเนินชีวิต

 (3) ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชนเข้ามามีส่วนร่วมในการตรวจสอบการปฏิบัติงาน โดยเปิดเผยข้อมูลข่าวสารในการดำเนินกิจกรรมทุกรูปแบบ

 (4) ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต ร้องเรียนร้องทุกข์ผ่านศูนย์ดำรงธรรมองค์การบริหารส่วนตำบลโคกสี

 (5) กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

 (4) เป้าหมาย

 บุคลากร ประชาชนในเขตพื้นที่ขององค์การบริหารส่วนตำบลโคกสี

 (5) พื้นที่ดำเนินการ

 องค์การบริหารส่วนตำบลโคกสี

 (6) งบประมาณดำเนินการ

 ไม่ใช้งบประมาณ

2.2 มาตรการสร้างความโปร่งใสในการปฏิบัติราชการ

 2.1 มาตรการสร้างความโปร่งใสในการบริหารงานบุคคล

 (1) มาตรการออกคำสั่งมอบหมายอำนาจหน้าที่ของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ

2.2.2 (1) มาตรการการใช้จ่ายงบประมาณเป็นไปตามวัตถุประสงค์ เบิกจ่ายงบประมาณตรงตามรายละเอียดตามที่กำหนดไว้ในโครงการ

 (2) การเปิดเผย การประชาสัมพันธ์ การจัดซื้อจัดจ้างภาครัฐ ให้สาธารณชนทราบผ่านช่องทางต่าง ฯ

ประชาชนสามารถตรวจสอบได้

2.2.3 (1) กิจกรรมจัดให้มีคู่มือบริการประชาชนสำหรับให้การอำนวยความสะดวกแก่ประชาชน

 (2) กิจกรรมการรายงานผลการปฏิบัติตามคู่มือตามภารกิจของหน่วยงานให้ประชาชนทราบผ่านช่องทางประชาสัมพันธ์ขององค์การบริหารส่วนตำบล

มิติที่ 3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น

 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน

 (1 จัดตั้งศูนย์ดำรงธรรมขององค์การบริหารส่วนตำบลโคกสี

 (2) หลักการและเหตุผล

 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ ได้กำหนดแนวทางปฏิบัติราชการ มุ่งให้เกิดประโยชน์สุขแก่ประชาชน โดยยึดประชาชนเป็นศูนย์กลาง เพื่อตอบสนองความต้องการของประชาชน ให้เกิดความผาสุกและความเป็นอยู่ที่ดีของประชาชน เกิดผลสัมฤทธิ์ต่องานบริการมีประสิทธิภาพและเกิดความคุ้มค่าในการให้บริการ ไม่มีขั้นตอนปฏิบัติงานเกินความจำเป็น มีการปรับปรุงภารกิจให้ทันต่อสถานการณ์ ประชาชนได้รับการอำนวยความสะดวกและได้รับการตอบสนองความต้องการ และมีการประเมินผลการให้บริการสม่ำเสมอ

 ตามประกาศ คณะรักษาความสงบแห่งชาติ ฉบับที่ ๙๖/๒๕๕๗ เมื่อวันที่ ๑๗ กรกฎาคม ๒๕๕๗ เรื่อง การจัดตั้งศูนย์ดำรงธรรมเพื่อเพิ่มประสิทธิภาพการบริหารงานระดับจังหวัด และให้องค์กรปกครองส่วนท้องถิ่นทุกองค์กร จัดตั้งศูนย์ดำรงธรรมท้องถิ่น โดยให้ศูนย์ดำรงธรรมองค์การบริหารส่วนตำบลโคกสี อยู่ภายใต้กำกับดูแลของศูนย์ดำรงธรรมจังหวัดนครพนม จัดตั้งเพื่อเป็นศูนย์ในการรับเรื่องราวร้องทุกข์ และให้บริการข้อมูลข่าวสาร ให้คำปรึกษารับเรื่องปัญหาความต้องการ และข้อเสนอแนะของประชาชน

 (3) วัตถุประสงค์

 ๑. เพื่อให้การดำเนินงานจัดการข้อร้องเรียนของศูนย์ดำรงธรรมองค์การบริหารส่วนตำบลโคกสี มีขั้นตอน/กระบวนการ และแนวทางในการปฏิบัติงานเป็นมาตรฐานเดียวกัน

 ๒. เพื่อให้มั่นใจว่าได้มีการปฏิบัติตามข้อกำหนด ระเบียบหลักเกณฑ์เกี่ยวกับการจัดการข้อร้องเรียนที่กำหนดไว้อย่างสม่ำเสมอ และมีประสิทธิภาพ

 3. เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

 (4) เป้าหมาย

เจ้าหน้าที่ บุคลากรขององค์การบริหารส่วนตำบลโคกสีทุกคน

 (5) พื้นที่ดำเนินการ

 องค์การบริหารส่วนตำบลโคกสี

 (6) วิธีดำเนินการ

 6.1 การบันทึกข้อร้องเรียน

 6.1.1 กรอกแบบฟอร์มบันทึกข้อร้องเรียน โดยมีรายละเอียด คือ ชื่อ –สกุล ผู้ร้องเรียน

ที่อยู่ หมายเลขติดต่อกลับ เรื่องร้องเรียน และสถานที่เกิดเหตุ

 6.1.2 ทุกช่องทางที่มีการร้องเรียน เจ้าหน้าที่ ต้องบันทึกข้อร้องเรียนลงบนสมุดบันทึก

ข้อร้องเรียน

 6.2 การประสานหน่วยงานเพื่อแก้ไขข้อร้องเรียนและการแจ้งกลับผู้ร้องเรียน

 6.2.1 กรณีเป็นการขอข้อมูลข่าวสาร ประสานหน่วยงานผู้ครอบครองเอกสารเจ้าหน้าที่ที่เกี่ยวข้อง เพื่อให้ข้อมูลแก่ผู้ร้องขอได้ทันที

 6.2.2 ข้อร้องเรียน ที่เป็นการร้องเรียนเกี่ยวกับคุณภาพการให้บริการของหน่วยงาน เช่น ไฟฟ้าสาธารณะดับ การจัดการขยะมูลฝอย ตัดต้นไม้ กลิ่นเหม็นรบกวน เป็นต้น จัดทำบันทึกข้อความเสนอไปยังผู้บริหารเพื่อสั่งการหน่วยงานที่เกี่ยวข้อง โดยเบื้องต้นอาจโทรศัพท์แจ้งไปยังหน่วยงานที่เกี่ยวข้อง

 6.2.3 ข้อร้องเรียน ที่ไม่อยู่ในอำนาจความรับผิดชอบขององค์การบริหารส่วนตำบลโคกสี ให้ดำเนินการประสานงาน แจ้งหน่วยงานภายนอกที่เกี่ยวข้อง เพื่อให้เกิดความรวดเร็วและถูกต้องชัดเจนในการแก้ไขปัญหาต่อไป

 6.2.4 ข้อร้องเรียนที่ส่งผลกระทบต่อหน่วยงาน เช่น กรณีผู้ร้องเรียนทำหนังสือร้องเรียนความไม่โปร่งใสในการจัดซื้อจัดจ้าง ให้เจ้าหน้าที่จัดทำบันทึกข้อความเพื่อเสนอผู้บริหารพิจาณาสั่งการไปยังหน่วยงานที่รับผิดชอบเพื่อดำเนินการตรวจสอบและแจ้งผู้ร้องเรียนต่อไป

 6.3 ติดตามการแก้ไขข้อร้องเรียน

ให้หน่วยงานที่เกี่ยวข้อง รายงานผลให้ทราบภายใน ๕ วันทำการ เพื่อเจ้าหน้าที่ศูนย์ฯ จะได้แจ้งผู้ร้องเรียนทราบต่อไป

 6.4 การรายงานผลการจัดการข้อร้องเรียนของหน่วยงานให้ศูนย์ดำรงธรรม

องค์การบริหารส่วนตำบลโคกสีทราบ

 6.4.1 รวบรวมและรายงานสรุปการจัดการข้อร้องเรียนประจำสัปดาห์ รายงานให้ศูนย์ดำรงธรรมจังหวัดนครพนม ทราบทุกเดือน

 6.4.2 รวบรวมรายงานสรุปข้อร้องเรียน หลังจากสิ้นปีงบประมาณ เพื่อนำมาวิเคราะห์การจัดการข้อร้องเรียนในภาพรวมของหน่วยงาน เพื่อให้เป็นแนวทางในการแก้ไข ปรับปรุง พัฒนาองค์กรต่อไป

 (7) งบประมาณดำเนินการ

ไม่ใช้งบประมาณ

 (8) ผู้รับผิดชอบโครงการ

สำนักงานปลัดองค์การบริหารส่วนตำบลโคกสี

3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น

 (1) โครงการจัดทำเวทีประชาคม

 (2) หลักการและเหตุผล

 ตามพระราชบัญญัติองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6 พ.ศ. 2552) มาตรา 69/1 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 (1) ประกอบกับระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม (ฉบับที่ 2 ) หนังสือกระทรวงมหาดไทย ที่ มท 0810.2/ว 5797 ลงวันที่ 10 ตุลาคม 2559 เรื่อง ซักซ้อมแนวทางการจัดทำแผนพัฒนาขององค์กรปกครองท้องถิ่น (พ.ศ.2561-2564) ขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2 ) พ.ศ. 2559 และหนังสือกระทรวงมหาดไทย ที่ มท 0810.2/ว 0600 ลงวันที่ 29 มกราคม 2559 เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นของตนเอง ทั้งนี้ แผนพัฒนาท้องถิ่นคือ แผนพัฒนาท้องถิ่นสี่ปี (พ.ศ.2561-2564) โดยแผนพัฒนาท้องถิ่นสี่ปี ให้จัดทำและทบทวนให้แล้วเสร็จภายในเดือนตุลาคม ก่อนงบประมาณประจำปี เพื่อให้การจัดทำแผนพัฒนาท้องถิ่นสี่ปี (พ.ศ.2561-2564) ถูกต้องตามกฎหมายดังที่กล่าวมาข้างต้นนี้ องค์การบริหารส่วนตำบลโคกสีจึงได้จัดทำโครงการประชุมประชาคมเพื่อจัดทำแผนพัฒนาท้องถิ่นสี่ปี เพื่อให้ประชาชนในเขตองค์การบริหารส่วนตำบล ส่วนราชการและรัฐวิสาหกิจที่เกี่ยวข้องได้มีส่วนร่วมในการจัดทำแผนพัฒนาท้องถิ่น

 (3) วัตถุประสงค์

 1. ให้ประชาชน ส่วนราชการ รัฐวิสาหกิจ ที่เกี่ยวข้องมีส่วนร่วมในการจัดทำแผนพัฒนาท้องถิ่นของตนเอง ที่สามารถตอบสนองความต้องการและแก้ไขปัญหาความเดือดร้อนของประชาชนในชุมชน โดยร่วมกับคณะกรรมการพัฒนาองค์การบริหารส่วนตำบลโคกสี และให้ประชาชนในท้องถิ่นมีความรู้ ความเข้าใจ เรื่องสิทธิ เสรีภาพ ความเสมอภาคของพลเมือง ซึ่งเป็นสิทธิและหน้าที่ของประชาชนในระบอบประชาธิปไตย

 2. เพื่อเป็นการจัดเตรียมโครงการพัฒนาต่าง ๆ ขององค์การบริหารส่วนตำบลให้อยู่ในลักษณะที่พร้อมจะบรรจุในเอกสารงบประมาณประจำปีและแผนการดำเนินงาน

 (4) เป้าหมาย

 ส่วนราชการและรัฐวิสาหกิจที่เกี่ยวข้อง คณะกรรมการสนับสนุนการจัดทำแผนพัฒนาองค์การบริหารส่วนตำบลฯ คณะกรรมการติดตามและประเมินผลแผนพัฒนาองค์การบริหารส่วนตำบล คณะผู้บริหารองค์การบริหารส่วนตำบล สมาชิกองค์การบริหารส่วนตำบล เจ้าหน้าที่องค์การบริหารส่วนตำบล คณะกรรมการชุมชน กำนัน ผู้ใหญ่บ้าน ผู้นำชุมชน อสม. และประชาชนในเขตองค์การบริหารส่วนตำบล

 (5) วิธีการดำเนินการ

 1. เสนอโครงการเพื่อพิจารณาอนุมัติ

 2. แต่งตั้งคณะกรรมการและผู้มีส่วนเกี่ยวข้อง

 3. เตรียมดำเนินกิจกรรมตามโครงการ

 4. ทำหนังสือแจ้งเวียนผู้เข้าร่วมประชุม

 5. จัดประชุมประชาคม ตามวัน เวลา และสถานที่ที่กำหนด

 6. สรุปผลการประชุมและนำข้อมูลเสนอแนะจากที่ประชุม ที่เป็นปัญหาความต้องการเพื่อแจ้งผู้เกี่ยวข้อง เพื่อจัดทำเป็นแผนพัฒนาท้องถิ่นสี่ปี (พ.ศ.2561-2564) ตามศักยภาพขององค์การบริหารส่วนตำบล

 (6) หน่วยงานผู้รับผิดชอบ

 สำนักงานปลัดองค์การบริหารส่วนตำบลโคกสี

 (7) ระยะเวลาดำเนินการ

 4 ปี (ปีงบประมาณ 2561-2564)

 (8) สถานที่ดำเนินการ

 องค์การบริหารส่วนตำบลโคกสีและหมู่บ้าน หมู่ที่ 1-7

 (9) งบประมาณ

 20,000 บาท

 (10) ตัวชี้วัด/ผลลัพธ**์**

 1. องค์การบริหารส่วนตำบลได้รับทราบปัญหาความต้องการของชุมชน เพื่อนำไปปฏิบัติให้สอดคล้องกับนโยบายพื้นฐานแห่งรัฐ แผนพัฒนาเศรษฐกิจและสังคมแห่งชาติ ฯลฯ

 2. องค์การบริหารส่วนตำบลมีแผนพัฒนาท้องถิ่นสี่ปี (พ.ศ.2561-2564) เพื่อใช้เป็นแนวทางสำหรับผู้ปฏิบัติในการดำเนินการพัฒนาในช่วงสี่ปีได้อย่างมีประสิทธิภาพ

มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น

 4.1 การจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด (1) กิจกรรมการจัดทำระบบรายงานการควบคุมภายใน ติดตามประเมินผลการควบคุมภายในและประกาศให้สาธารณชนทราบ

 (2) หลักการและเหตุผล

 การประเมินการควบคุมภายในขององค์การบริหารส่วนตำบลโคกสีได้ดำเนินการตามแนวทางการติดตามประเมินผลการควบคุมภายในของคณะกรรมการตรวจเงินแผ่นดิน กำหนดในเอกสารคำแนะนำ การจัดทำรายงานการควบคุมภายในตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2554 ข้อ 6 ระบบการควบคุมภายใน ได้จัดให้มีขึ้นตามที่กำหนดในระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.2554 โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดำเนินงานของ องค์การบริหารส่วนตำบลโคกสี จะบรรลุวัตถุประสงค์ของการควบคุมภายในด้านประสิทธิผลประสิทธิภาพของการดำเนินงานและการใช้ทรัพยากร ซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหาย การรั่วไหล การสิ้นเปลืองหรือการทุจริต ด้านความเชื่อถือได้ของรายงานทางการเงินและการดำเนินงานและด้านการปฏิบัติตามกฎหมาย ระเบียบ ข้อบังคับ มติคณะรัฐมนตรีและนโยบาย ซึ่งรวมถึงระเบียบปฏิบัติของฝ่ายบริหาร

 (3) วัตถุประสงค์

 (1) เพื่อให้เป็นไปตามมาตรฐานการควบคุมภายในที่คณะกรรมการตรวจเงินแผ่นดินกำหนด

 (2) เพื่อให้การควบคุมภายในขององค์การบริหารส่วนตำบลโคกสีเป็นไปอย่างมีประสิทธิภาพ ประสิทธิผล

(4) ระยะเวลาดำเนินการ

 ดำเนินการทุกปีงบประมาณ

 (5) ผู้รับผิดชอบ

 ทุกส่วนราชการขององค์การบริหารส่วนตำบล

 (6) ผู้รับผิดชอบ

 สำนักงานปลัด